**Allir eru bændur til jóla**

**(Maður eða mús (menn eða mýs))**

https://www.mbl.is/greinasafn/grein/1177885/

Ekki eru margir málshættir eða orðtök í íslensku sem fjalla beinlínis um jólin. Einn málsháttur fannst þó í Íslenskum málsháttum en hann hljómar svo: „Allir eru bændur til jóla“. Vísar hann til þess að yfirleitt var þokkalegt veður til jóla og hægt að halda fénaði til beitar. Eftir jól fór að harðna á dalnum og þá kom í ljós hvort menn stæðu undir nafni sem bændur, þegar allsnægtanna naut ekki lengur við.

Veðrið er og hefur verið mjög stór partur af lífinu á Íslandi. Í gamla daga stjórnaði veðrið næstum öllu lífi í sveitunum. Aðalvinna bænda var að hugsa um fóður (mat) fyrir dýrin. Í janúar, febrúar og mars (eftir jólin) geta kindur (fé) ekki verið úti að borða gras (á beit) vegna veðurs og frosts í jörðu. Á þessum tíma þegar frost er í jörðu og snjór yfir öllu, var erfiðara og meiri vinna fyrir bændur að fóðra dýrin. Fyrir jólin hugsar féð um sig sjálft, er úti að bíta gras og þá er minni vinna að vera bóndi. Því var sagt að auðveldara væri að vera bóndi fyrir jólin og að allir gætu í raun verið bændur á þessum árstíma. Eftir jólin kom síðan í ljós hverjir voru alvöru bændur af því þá var erfiðara að fóðra dýrin og hugsa um búskapinn.

